

 **REPUBLIKA HRVATSKA**

**BJELOVARSKO – BILOGORSKA ŽUPANIJA**

 **OPĆINA VELIKA PISANICA**

 **OPĆINSKO VIJEĆE**

 Na temelju članka 10. Zakona o savjetima mladih („Narodne novine“ broj 41/14), članka 3. Odluke o osnivanju Savjeta mladih Općine Velika Pisanica, a temeljem Odluke o raspisivanju javnog poziva za predlaganje kandidata za članove Savjeta mladih Općine Velika Pisanica od 28. rujna 2022. Općinsko vijeće Općine Velika Pisanica dana 21. studenog 2022., objavljuje

**JAVNI POZIV**

**za predlaganje kandidata za članove**

**Savjeta mladih Općine Velika Pisanica**

Članak 1.

 Pokreće se postupak izbora članova Savjeta mladih Općine Velika Pisanica (u nastavku teksta Savjet mladih).

 Savjet mladih savjetodavno je tijelo Općinskog vijeća Općine Velika Pisanica koje je osnovano u cilju aktivnog uključivanja mladih u javni život općine Velika Pisanica.

Članak 2.

 Savjet mladih broji 5 članova, uključujući predsjednika i zamjenika predsjednika. U Savjet mladih mogu biti birane osobe s prebivalištem na području Općine, u dobi od 15-29 godina. Članove Savjeta mladih bira Općinsko vijeće na vrijeme od **3 godine**.

Članak 3.

 Pravo predlaganja kandidata za članove Savjeta mladih imaju udruge mladih i udruge koje se bave mladima te drugi registrirani oblici organiziranja mladih sa sjedištem na području općine Velika Pisanica.

Članak 4.

 Prijedlog kandidata za članove Savjeta mladih treba sadržavati sljedeće podatke:

* naziv i sjedište predlagatelja
* podatke o kandidatu (ime i prezime, datum i godina rođenja, prebivalište)
* obrazloženje prijedloga
* potpis predlagatelja

Članak 5.

 Prijedlozi kandidata za članove Savjeta mladih dostavljaju se u roku od 15 dana od objave poziva na adresu:

*Općina Velika Pisanica, Trg hrvatskih branitelja 3, 43 271 Velika Pisanica,*

*„Prijedlog kandidata za članove Savjeta mladih“*

Članak 6.

Nakon zaprimanja kandidatura za članova i zamjenike članova Savjeta mladih Općine Velika Pisanica, Povjerenstvo za izbor i imenovanja Općinskog vijeća Općine Velika Pisanica obavlja provjeru formalnih uvjeta prijavljenih kandidata te u roku od 15 dana od dana isteka roka za podnošenje prijava, sastavlja izvješće o provjeri formalnih uvjeta te utvrđuje popis važećih kandidatura.

**Članak 7.**

Izvješće o provjeri formalnih uvjeta i popis važećih kandidatura Povjerenstvo za izbor i imenovanja dostavlja Općinskog vijeću Općine Velika Pisanica te ih objavljuje na web stranicama Općine Velika Pisanica.

Popis važećih kandidatura sadrži:

* naziv predlagatelja,
* ime i prezime kandidata za člana i zamjenika člana,
* datum i godinu rođenja kandidata za člana i zamjenika člana.

**Članak 8.**

Općinsko vijeće Općine Velika Pisanica, na prvoj sjednici nakon objave popisa važećih kandidatura za članove i zamjenike članova Savjeta mladih Općine Velika Pisanica raspravlja Izvješće o provjeri formalnih uvjeta te s popisa važećih kandidatura bira članove i zamjenike članova Savjeta mladih Općine Velika Pisanica.

**Članak 9.**

Rezultati izbora za članove i zamjenike članova Savjeta mladih Općine Velika Pisanica objavljuju se na web stranicama Općine Velika Pisanica.

KLASA: 023-01/22-01/04

URBROJ: 2103-19-01-22-2

Velika Pisanica, 21. studenog 2022.

 Predsjednica Općinskog vijeća:

Marina Uher, v.r.